description: ОК ли е шоуменът да води битката си за мажоритарно гласуване от ефира на bTV

title: Политиката на Слави

maintext:
© Велко Ангелов
- Акцията на Слави Трифонов за референдума повлия на президентските избори, ще бъде фактор и в кампанията за парламентарните
- Превръщането на шоуто в политическо увеличи рейтинга му
- Действията на водещия не са незаконни, въпросът е дали зрителите на една от най-големите български медии получиха обективна информация за допитването
"Стоя тук и си задавам въпроси като обикновен гражданин...", често обича да казва Слави Трифонов. "Тук" е студиото на телевизионното шоу, което води всяка делнична вечер по една от най-гледаните ефирни телевизии в България - bTV. Обикновените граждани обаче нямат влиянието и ресурса на телевизията и обикновено задават въпросите си пред екрана в къщи. Слави Трифонов отдавна не е един от тях. Като влиятелен телевизионен водещ, той има много повече възможности от обикновените граждани, но и много повече отговорности от тях.
Съмненията в случая са основно две. Едното е, че това може да изглежда като използване на ефира за лична политическа кауза. Това е донякъде в реда на нещата за телевизия като СКАТ, която роди например Волен Сидеров. bTV обаче е медиа с много различни претенции от патриотична кабеларка. Една от тях е заявката за обективност и това е вторият потенциален проблем със Слави. За да могат хората да вземат смислено решение по въпроса за смяната на избирателната система, те трябва да имат балансирана информация - да имат аргументи "за" и "против". Въпросът е дали шоуто на Слави им даде достатъчно от двете, или задраска този принцип, за да защити своята гледна точка.
Българската публичност не веднъж е ставала свидетел на медийни образи, трансформирали се в политически проекти. Освен Волен Сидеров СКАТ изроди в политик и собственика си Валери Симеонов. TV7 дадe на "гражданите" Николай Бареков.
По отношение на "Шоуто на Слави" всъщност има три въпроса, коментира преподавателят в журналистическия факултет на Софийския университет Жана Попова. По думите й единият е има ли право развлекателно предаване да се занимава с политика, вторият е какво значи "занимава с политика" и третият, най-важният въпрос е какво предаване е "Шоуто на Слави". "Защото едно е сигурно, то спря да бъде talk-show, спря да бъде развлекателно предаване", категорична е Попова.
Предаването и друг път е използвало телевизионната платформа за политически програми. Достатъчно е да си припомним, че не друг, а Слави Трифонов издигна кандидатурата на Меглена Кунева на предходните президентски избори. (Тогава между другото той иска от нея да поеме ангажимент за референдум за мажоритарни избори, с което тя се съгласява. Днес е против.) "Днес не споменава нито дума, че тази жена е част от статуквото, с което уж се бори", коментира Жана Попова.
СЕМ наистина трудно може да се намеси в подобна ситуация. По-работещият механизъм за контрол е договорът, който Слави Трифонов сключва с телевизията. Ако има някой застрашен в случая, това е bTV, защото доверието, което трупа целият й екип, може да бъде заплашено от подобни солови акции. А доверието е един от най-ценните активи на една медиа.
"Капитал" попита ръководството на bTV какви са начините да се защити интересът на медиата в този случай, какво може да се направи да не се размиват границите на форма̀та, както и дали има механизми да се предотврати употребата на националния ефир за лични политически пристрастия. "БТВ медиа груп" носи редакционна отговорност за своята програма, поради което всички нейни договори се сключват в съответствие с приложимото законодателство, както и всяко съдържание следва да е съобразено с принципите на закона", коментираха казусът от компанията.
Каквото и да се случва, на bTV ще й бъде трудно да не се съобрази със Слави Трифонов, камо ли да се раздели лесно с него. Причината се вижда през рейтинга на предаването му. От пийпълметричните данни става ясно, че откакто шоуто започна да се занимава с референдума, то отбелязва значителен ръст на зрителите. Това показва, че за предаването няма и бизнес логика да се деполитизира.
Референдумът на Слави в дати
31 юли 2015 - Слави Трифонов обявява в шоуто си, че през септември ще започне да събира подписи за провеждането на референдум.
26 октомври 2015 - Ден след референдума за електронното гласуване и местните избори Трифонов официално обява, че е създаден инициативен комитет, който ще инициира подписка за провеждане на референдум. Обявени са и шестте въпроса.
10 ноември 2015 - Започва събирането на подписи. По закон трябват 400 хил. в рамките на 3 календарни месеца.
Декември 2015 - Екипът на "Шоуто" започва обиколките си по университети в страната, които продължават до февруари месец и целят да популяризират инициативата за референдум.
13 януари 2016 - Софийският университет не разрешава провеждането на среща между екипа на Трифонов и студентите.
8 февруари 2016 - Инициативният комитет внася в администрацията на НС общо 673 481 подписа в подкрепа на провеждането на референдум с 6 въпроса.
7 април 2016 - След извършената проверка в Главна дирекция "Гражданска регистрация и административно обслужване" (ГРАО) за съответствие в подписката и електронния носител от общо 673 481 внесени данни са установени 572 650 действителни данни.
21-22 април 2016 - Предложението е гласувано на първо четене в парламента.
Май 2016 - Президентът сезира Конституционния съд за установяване на противоконституционност на три от въпросите. Сценаристите на "Шоуто" късат портрета му в ефир.
Юли 2016 - С решение на Конституционния съд се установява противоконституционност по цялото искане. Ден преди заседанието Трифонов показва лицата на конституционните съдии в шоуто си. Водещият заявява, че ако трите въпроса от референдума отпаднат, ще организира митинг-концерт пред парламента.
29 юли 2016 - Народното събрание решава, че президентските избори и референдумът ще се състоят на 6 ноември 2016 г.
Август 2016 - Лятна ваканция на "Шоуто". В никой от профилите му в социалните мрежи не се напомня за референдума, докато текат преговори между Трифонов и bTV за подновяване на договора на шоумена.
Септември-октомври 2016 г - Започва кампания по промотиране на референдума. Значителни части от телевизионното време на "Шоуто" са отделени в подкрепа на референдума. Никоя от големите парламентарно представени партии не се регистрира да агитира в подкрепа на или срещу референдума.
29 октомври 2016 - Провежда се митинг-концертът на "Шоуто", който затваря централна София за едно денонощие.
6 ноември 2016 - Всички въпроси от референдума са одобрени от поне 2.5 млн. души. Гласуват с 12 хил. души по-малко, отколкото на предишните парламентарни избори, което прави решението на гласоподавателите незадължително за парламента.
Ноември 2016 - "Шоуто на Слави" отделя значителна част от ефирното си време на резултатите от референдума и подема кампания да накара парламента да приеме решението на гласоподавателите без корекции и редакции.
автор: Мартин Димитров
Разбира се, освен водещ той е и гражданин - има пълното право да защитава позициите си и да преследва каузите си. Единственият въпрос е дали трябва да го прави от ефира на bTV, в шоуто, което води."Интересното при Слави е, че се опитва изцяло да замени политическата партия с телевизионно риалити. Което е по-радикално. Ще е любопитно да видим дали ще почне да прави структури на партия, или ще продължи да политиканства само от екрана", коментира политологът от Софийския университет Ружа Смилова."Развлекателното" предаване на Слави отдавна се занимава с политика. Досега с политиката на други, сега със своя. "Това, заради което може да се обвини bTV обаче, е, че предаването е заявено като "ток-шоу", а не отговаря на заявката си. С други думи, подменя се договорката с аудиторията какво всъщност гледа в момента. Големият проблем е, че занимавайки се с организационна дейност, Слави Трифонов превърна развлечението в пропаганда", категорична е Попова.Тъй като bTV е частна телевизия, договорът между медията и "Шоуто на Слави" е търговска тайна. Проверка на "Капитал" обаче установи, че форматът, който предаването е заявил, е "развлекателно-информационен".Що се отнася до контрола на съдържанието, председателят на Съвета за електронни медии (СЕМ) Мария Стоянова коментира, че медийният регулатор следи "спазването на т.нар. програмен профил чрез периодично извършване на наблюдения. Отделните програмни сегменти - всяко тяхно развитие в една или друга посока - са обект на програмна политика на отделния доставчик. Регулаторът не осъществява надзор върху програмната политика, защото законът гарантира независимостта на електронните медии от политическа и икономическа намеса", припомни Стоянова и допълни, че в този смисъл механизмите за санкциониране биха били цензура, което медийният закон не допуска.На теория клаузи в договора могат да задължат Слави и други водещи да не излизат извън заявения формат. Дали това е станало при преподписване на договора в началото на септември няма как да знаем, защото тези отношения са търговска тайна. Но ако се съди по поведението на Слави в ефир, условията не са се променили много.Източници на "Капитал" от пазара коментират, че ръководството на телевизията е притеснено от факта, че предаването продължава да не спазва границата на форма̀та си и не е само забавно шоу със сатира, а открито се използва за политически цели и послания от поне една година. Поведението на Слави Трифонов, който безспорно е един от най-разпознаваемите телевизионни водещи, често се приема като позиция на медиата, което пречи на усилията на репортерите и новинарският екип да работят според стандартите на обективната журналистика. Екипът на телевизията беше принуден например официално да се разграничи от случката със скъсаната снимка на президента Росен Плевнелиев. Както и от кампанията на шоуто при издигане кандидатурата на Меглена Кунева за президент преди пет години.Според повечето социолози провеждането на референдума - неговите въпроси и кампанията за подкрепата му, са оказали влияние върху резултата, като са увеличили избирателната активност, а вероятно и подкрепата за популистките проекти. Последните действия на Слави и екипа му показват, че шоуто за мажоритарните избори ще продължи още известно време и може да повлияе и на предизборната кампания за парламентарните избори. Ако бъде променено изборното законодателство сега, може да се променят и партиите, които ще влязат в следващото народно събрание. Акцията на водещия и неговият екип не е незаконна, по всичко личи, че не противоречи и на договора му с bTV. Въпросите за обективността и приватизирането на медийното доверие обаче остават.


description: Кои са проблемите, потенциалите и хубавите страни на града според участниците в първия разговор за дългосрочна визия за развитие на столицата

title: 12 решения за бъдещето на София

maintext: Опитайте да си представите как ще изглежда София през 2050 г. Кой ще ходи по улиците, как ще изглежда градският транспорт, къде ще се събират хората? Вероятно датата ще ви се стори твърде далечна, а може би ще си кажете "какво пък толкова ще се промени". Всъщност до тогава остават 34 години. За развитието на един голям град това съвсем не е дълго време: нещата, които не харесваме в София сега, като застрояването, паркирането, замърсяването - всички те са заложени като проблеми преди 20, 25, а понякога и повече години.Новият главен архитект на София Здравко Здравков започна именно такъв разговор, когато през есента тръгна инициативата му за дългосрочна визия за развитието на града. Процесът започна скромно - с едно решение на Столичния общински съвет (СОС) за изготвяне на документ. През декември обаче Здравков придаде по-ясен вид на идеята като събра екип от петима души, начело с досегашния директор на One Architecture Week Любо Георгиев , които да отговарят за подготовката на бъдещия документ. Тяхната задача е да съберат всичко, което в момента се знае за това как работи София - от наредби и документи до данни за живото ежедневие на града. До два месеца трябва да се роди и задание за нова дългосрочна визия за развитието на столицата.Това е моментът- за проблемите и потенциалите на града, за всичко, което не работи добре и за това как може да изглежда. От новия екип искат да чуят мнението на възможно най-широк кръг от професионални организации, специалисти и активни граждани.В края на декември "Визия за София" събра първата група архитекти, урбанисти, социолози, инженери, активисти и ги попита кои са силните и слабите страни на града, и как трябва да изглежда той след няколко десетилетия. Това беше първият от няколко разговора, които могат да бъдат гледани и в интернет , а цялата работа по бъдещата визия може да бъде проследена в Google Drive . Откъм настоящите управляващи, липсата на интерес е очевидна - на дискусията в Университета по архитектура, строителство и геодезия (УАСГ) от общинските съветници дойде единствено Иван Велков от Зелените. Но с времето и с осъзнаването, че колкото по-големи проблеми имат за решаване някакви общности, толкова по-директни ще стават техните искания към управниците, това ще се промени.Най-тежкият проблем на София е, че се движи с миши стъпки в свят, който лети със светлинна скорост. Позитивите пък са природните и историческите дадености на града, стана ясно от дискусията. Някои от другите въпроси, върху които трябва да се замислим според специалистите са:- Създаването на нормална инфраструктура в града не може да е голяма цел, а трябва да е минимално задължително условие- София в момента не използва "зеления" си потенциал - не използва минералните извори, няма адекватна връзка с Витоша, не използва растителността "умно" за справяне със замърсяването- Градът има заложени проблеми със закъснител - като изтичащия след няколко десетилетия експлоатационен срок на панелните блокове, които не получават нужното внимание в момента- Столицата изостава с 15 години от технологичното развитие на големите градове, а промяната няма как да се случи ако общината не стане по-прозрачна в работата си- Много от проблемите и конфликтите в града в момента се прикриват, а така няма как да бъдат решени- София се развива като регионален център и е възможно до 2050г. броят на жителите й да се е удвоил. Планирането на такова разширение трябва да започне сегаПо-долу може да видите накратко идеите на всички участници в първия разговор, а в коментарите да оставите своето мнение. Всеки глас е важен.

fasttext_language: bg


description: Не е нужно да направите повече от няколко крачки извън дома си, стига той да се намира някъде в пределите на софийския околовръстен път, за да...

title: Инфографика: Менделеевата таблица, която дишаме

maintext: Не е нужно да направите повече от няколко крачки извън дома си, стига той да се намира някъде в пределите на софийския околовръстен път, за да разберете, че градът има сериозен проблем с въздуха. Всяка зима страдаме от едно и също нещо - със започването на отоплителния сезон на дърва и въглища и застудяването на времето София подобно на други български градове се превръща в котел с врящи вредни газове и замърсители на въздуха.През 2013 г. средногодишната концентрация на едри фини прахови частици (ФПЧ 10) в София е в пъти по-висока, отколкото в повечето други европейски столици. Само преди две седмици съдържанието на този тип прах за пореден път надвиши двойно средната норма за денонощие.


description: Основният индекс на борсата в Токио Nikkei 225 достигна до нов годишен връх. Положителен тласък за местните акции даде йената. Японската валута...

title: Пета поредна сесия на ръст за японските акции

maintext:
Основният индекс на борсата в Токио Nikkei 225 достигна до нов годишен връх. Положителен тласък за местните акции даде йената. Японската валута прекоси 115 за един долар и се движи на най-ниската си стойност от януари тази година. Това се очаква да стимулира резултатите на японските компании и да повиши приходи и печалби. Корейският Kospi остана без промяна, малко преди края на сесията, а Shanghai Composite губи над 2 процента.
Информацията е актуална към 08:20ч.


title: Фотогалерия: На празника банкерите си пожелаха по-малко популизъм

maintext:
4/12
"Ние не може да си позволим отново грешките, които доведоха до 2014 година", каза пред банкерите председателят на браншовата асоциация и ръководител на Сибанк Петър Андронов. В обръщението си той каза още: "Пред нас има толкова много предизвикателства, че нямаме право да добавяме собствените си слабости към тях. А предизвикателствата са най-различни: лихвената лавина, която върви към нас; популистката лавина - избори в цяла Европа, избори у нас, а по време на избори се обещават всякакви неща и по-малко е математиката; лавина от регулации и, разбира се, технологичната лавина."
Автор: Надежда Чипева


description: Важните теми, които ще намерите в новия брой на "Капитал"

title: ...Плюс глупости на квадрат

maintext:
© Капитал
Капитал #беззарядно
Седмичният вестник Капитал е версия 3.0 - с нов компактен формат, дизайн и осъвременено съдържание и вече излиза още в петък.
Може да го намерите в търговската мрежа на централните сергии за печатни издания, веригите Inmedio, Relay, One minute, Lafka, бензиностанции OMV, Shell, Lukoil, "Еко", "Петрол", "Ромпетрол", магазини "Фантастико", "Билла", "Кауфланд".
"Перфектната буря" е термин, използван, за да се описва комбинацията от обстоятелства, които влошават една ситуация до съвършенство. Не стигаше оставката на правителството, не стигаше общественият натиск за ремонт на политическата система точно когато доверието в монтьорите е най-ниско, но за да е перфектна бурята, се случи и кризата в Харманли - сякаш като по поръчка, за да се покажe кой ев практически започналата предизборна кампания.С риск да заемем непопулярната теза, факт е, че в точно този момент нямаше обективна предпоставка за криза с. Общият им брой в страната е не повече от 7000 хиляди, броят на задържаните през лятото и през последните месеци е много по-малък в сравнение с миналата година. Освен всичко те не искат да останат за нищо на света, а търсят път до Западна Европа.Да, опасността Турция да предизвика по-голяма криза остава. Да, новата вълна, задаваща се от Алепо, Мосул и Афганистан, кара косите да настръхнат. Но за да си обясним напълно случилото се в Харманли, трябва да отчетем два други ингредиента на обществения живот - крадците и лъжците (метафорите са малко груби, но смисълът е ясен).в тази история имат много лица. Част от тях са раздавали, а може би и раздават поръчките за строеж на оградата по границата. Други контролират и взимат процент от трафика през така построените гранични съоръжения. Колкото повече време те остават неназовани, толкова повече се увеличава ролята им в сегашната криза. Много е вероятно например те да са едни от основните подстрекатели на бунта в Харманли.в сюжета с мигрантите е може би най-многоброен. Кампанията за президентските избори, а сега и за парламентарните, се превърна в опасно състезание по популизъм между различните партии. Наистина представете си само за момент, ако Красимир Каракачанов-Войводата беше станал премиер, както сънува той, докато Бойко Борисов за една нощ беше на акъл да го подкрепи - какъв по-удобен повод за Ердоган да натрие носа на премиер, който е злоупотребявал с думите.Политиците вдигнаха проблема с бежанците, защото той e лесен за употреба - страхът се събужда лесно, когато има истерия, е достатъчно да крещиш силно, за да спечелиш внимание. Така няма нужда да се говори за други неща. Да сте чули напоследък борбата с корупцията да е тема на някой политик?Друг е въпросът, че с предизборната засилка, която заеха политиците, корупцията може и да се окаже по-малкият проблем на България. Да, известно е, че крадците трансферират стойност от другите към себе си. Често разрушават част от стойността по пътя на трансфера, но в повечето случаи гледат да не съсипят източника на кражби. В съчетание с популистки лъжи и предизборна глупост опасността е да се затрие всичката стойност, която последното поколение криво-ляво създаде. Както се казва -


description: bTV има нов изпълнителен директор, Chapter 4 България спечели отличие на European Excellence Awards 2016, Под една пета от малкия и средния бизнес в България рекламира онлайн, а Facebook призна за още грешки в отчитането на рекламите

title: Седмичен бюлетин за маркетинг и реклама (20 декември)

maintext:
"БТВ Медиа Груп" има нов главен изпълнителен директор - Флориан Скала. Той сменя Павел Станчев, който управлява компанията три години. Като главен изпълнителен директор Флориан Скала ще ръководи екипа на телевизията. Новият мениджър има опит в Markiza Slovakia (CME) като директор "Продажби", а преди това в IP Austria (RTL Group). Скала има повече от 13 години телевизионен опит.
Българската PR агенция Chapter 4, част от групата Chapter 4 Communications, спечели за втори пореден път награда на международния конкурс European Excellence Awards 2016, който отличава най-добрите европейски проекти в областта на комуникациите. Агенцията е отличена в категорията "Национални и регионални кампании "Балкани" с проекта "Всичко за недоносените бебета", реализиран за Фондация "Нашите недоносени деца" с подкрепата на AbbVie. Той обединява информационна онлайн платформа earlybaby.info и наръчник за родители на недоносени деца. "Наградата е доказателство за реализирането на изключително добра комуникация и надграждане на една идея, която се превърна в кауза за целия ни екип. Тази награда е за родителите, медицинските специалисти, които застанаха зад каузата и за всички съпричастни към проблемите на недоносените деца,", коментира за медиите Анелия Милкова, управляващ директор на Chapter 4 България.
След кризата, която доведе до няколко несигурни години за PR индустрията, пазарът на PR услуги в България започна да търси различни посоки за развитие, включително и през нови комуникационни формати. Социалните мрежи се превърнаха в неизменна част от стратегията за обслужване на PR агенциите, които в кампаниите си все по-често работят и с лидери на мнение за достиганe на желаната целева аудитория. Вътрешната комуникация и т.нар. работодателски брандинг (от англ. employer branding) също трайно се намести като ниша в комуникационния бизнес.
През 2015 г. оборотите на повечето от най-големите PR агенции в страната нарастват в сравнение с предходната година. Общите приходи на топ 19 компании за връзки с обществеността се равняват на 26 млн. лв., което представлява ръст от 4.7% на годишна база.
Въпреки бързия ръст на дигиталната реклама, която с всяка година заема все по-голям дял от маркетинг микса на големите компании, тя все още не е сериозна част от рекламната стратегия на малкия и средния бизнес. Според проучване на онлайн изданието The Financial едва 25% от компаниите в Европейския съюз (ЕС) с десет или повече служители са използвали интернет реклама през 2016 г.
В изследването България се нарежда сред държавите със сравнително нисък процент (19%) на малкия и средния бизнес, рекламиращ в интернет. Близо два пъти повече компании в ЕС (45%) пък са използвали различни социални медии за достигане до потребителите през изминалата година, а общо 77% разполагат със собствен уеб сайт.
Сред държавите - членки на ЕС, най-голямо онлайн рекламно присъствие през 2016 г. имат компаниите в Малта (46%), следвани от Швеция (42%) и Дания (40%). Около 33% от бизнесите с десет или повече служители са лансирали дигитални кампании в Ирландия, Литва и Финландия през изминалата година. В изследването на The Financial с най-нисък процент се нареждат Румъния и Португалия със съответно 12% и 15%.
Повече по темата може да прочетете
тук
Фотограф: Dado Ruvic
В края на миналата седмица интернет гигантът призна за нови грешки в отчитането на метриките - този път в услугата Instant Articles - платформата, която позволява директно публикуване на съдържание в социалната мрежа. Компанията за измервания ComScore, с която Facebook работи, е отчела с между 10% и 20% по-малко мобилен трафик на потребители конкретно със смартфони iPhone в периода 20 септември - 30 ноември тази година. От компанията обявиха, че са разрешили проблема и заедно с партньорите им от ComScore съвсем скоро ще предоставят актуализирани данни и прогнози за потребителския трафик на издателите, засегнати от грешката, пише The Wall Street Journal. Някои от големите издалите, усетили силно несъответствието при измерването са Washington Post, BuzzFeed, Mic, Entrepreneur, Foreign Policy и др.
От септември до сега това е четвъртата грешка, за която от Facebook признават публично. Първо интернет гигантът призна че в продължение на две години е преувеличавал времетраенето на гледанията на видеата в платформата с между 60% и 80%. Това накара големите рекламодатели и агенции, които инвестират огромни бюджети в онлайн реклама, да поискат ясни метрики и прозрачност при измерването на кампаниите в социалната мрежа. В края на ноември пък от ръководството на Facebook съобщи, че са открили нови три грешки на преувеличаване на резултатите при измерването на ангажираността на потребителите.
Повече
тук
Изследователската агенция Nielsen и компанията Foursquare, която разполага с голяма база данни от локации, се обединяват, за да предоставят на рекламодателите по-точна информация за това кога дигиталните им кампании успяват да отведат потребителите до физическите магазини, където да осъществят покупка. Услугата ще бъде част от някои пакети за измерване, които Nielsen предлага на клиентите си. Новото партньорство ще помогне на рекламодателите да анализират по-задълбочено процеса между лансирането на онлайн рекламна кампания и реалните покупки, до които довежда тя. Nielsen и Foursquare не са единствените компании, коитo предоставят услуга за анализ на действията на потребителите в офлайн пространството. Подобни услуги лансираха Facebook, Google, comScore и др.
Повече
тук
Новият проект на британското издание The Telegraph Now Showing, осъществен съвместно с продуцентската къща Endemol Shine Group, обeдинява осем различни телевизионни предавания, избрани на базата на информацията, с която компанията разполага за предпочитанията и интересите на потребителите. Съдържанието на видеата е фокусирано около темите за култура и пътешествия и е достъпно за абонати на изданието. Една от основните причини за лансирането на The Telegraph Now Showing е, че около Коледа потребителите консумират повече видео съдържание, отколкото когато и да било през годината, пише Digiday. The Telegraph има право да излъчва предаванията във Великобритания, като част от приходите ще се насочват към Endemol Shine Group.
Повече
тук
Министерството на правосъдието в САЩ започна разследване срещу международните комуникационни групи Publicis Groupe, Omnicom Group и Interpublic Group. Причината е съмнение, че рекламните агенции, част от групите, са насочвали договори за продукция на рекламни клипове към техните вътрешни звена, поставяйки в неизгодно положение други независими компании. В повечето случаи работата на рекламната агенция се ограничава до това да измисли идеята, творческия продукт и стратегията зад него, след което наемат продуцентска компания за изпълнението на клипа. И трите комуникационни групи имат собствени продуцентски звена, но в последните години, особено след навлизането на дигиталната реклама, не инвестират ресурси в тях, а в развитието на някои от останалите си дейности, пише The Wall Street Journal. Според обвинението обаче рекламните агенции, част от Publicis Groupe, Omnicom Group и Interpublic Group, са притискали независимите продуцентски компании да поискат много висока цена за изпълнението на клиповете, така че рекламодателите да предпочетат да дадат работата на вътрешните продуцентски звена на агенциите.
Повече
тук
Главният маркетинг директор на гиганта Coca-Cola Маркос де Кинто говори за рекламния бизнес и стратегия на компанията по време на международна конференция. Според него телевизията продължава да бъде най-успешния рекламен канал що се отнася до възвръщаемост на инвестициите. Макар и от 2014 г., данните, представени от де Кинто показват, че за всеки 1 долар, който Coca-Cola инвестира в тв реклама, компанията получава възвръщаемост от 2.13 долара. Доста по-слабо е представянето на дигиталната реклама, където за всеки инвестиран долар Coca-Cola получава обратно едва 1.26 долара. "Ние наистина се опитваме да трансформиране компанията в дигитална такава, но това не може да се случи просто лансирайки реклами в социалните медии", казва Маркос де Кинто, цитиран от AdAge. Той допълва, че в дигитална реклама инвестират много големи суми, но явно не и в правилната посока. "Coca-Cola поддържа около 300 мобилни приложения по целия свят, но повечето от тях имат по по-малко от 50 хил. или 100 хил потребители, което е нищо", дава пример той. От следващата година за дигиталното развитие на бранда ще отговаря Дейвид Годсман, който този месец беше назначен на поста главен дигитален маркетинг директор. Целта на компанията ще бъде да постави продукта и ценностите му в основата на рекламните кампании, показвайки хора, които наистина обичат да пият Coca-Cola, пише AdAge. Компанията се нарежда на 13-то място сред най-големи рекламодатели в света с рекламни инвестиции в размер на 3.9 млрд. долара за 2015 г. според данни на Ad Age Datacenter.
Повече
тук
обяви вакантна позиция за
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук Повече по темата може да прочетете тук Повече по темата може да прочетете тук *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Началникът на отбраната генерал Константин Попов изненадващо е подал по-рано днес рапорт за напускане. Формалният повод е навършване на пределна...

title: Първият генерал на армията ни хвърли оставка

maintext:
Ген. Константин Попов
© Велко Ангелов
Началникът на отбраната генерал Константин Попов изненадващо е подал по-рано днес рапорт за напускане. Формалният повод е навършване на пределна възраст и придобиване на право на пенсия.По неофициална информация генералът е мотивирал оставката си с това, че е редно новият президент да избере лично ръководителя на въоръжените сили на страната. Причината за това най-вероятно е, че последните месеци той е бил в обтегнати отношения о.з. ген. Румен Радев. По информация на "Капитал" началникът на отбраната е искал да се оттегли още при избирането на настоящия държавен глава, но активно е бил разубеждаван от политическото ръководство на военното министерство.Ген. Попов оглави армията на 9 февруари тази година и по закон би трябвало да има 4-годишен мандат. Той зае този пост от вицеадмирал Румен Николов, който също бе преждевременно освободен от настоящото политическо мнозинство, след като бе пенсиониран и не бе повишен в чин, навършвайки по този начин максимална възраст.


description: Владимир Путин и Шинзо Абе не повдигнаха въпроса за суверенитета на оспорваните острови, но подписаха над 80 икономически сделки

title: Русия и Япония ще развиват заедно Курилските острови

maintext:
По традиция руският президент закъсня за срещата си с японския премиер в родния му град Нагато.
© Pool
Повече от седемдесет години след края на Втората световна война двете страни все още не са подписали мирен договор заради териториалните си претенции върху островната група.
Русия и Япония са се договорили да създадат "специална система" за обща икономическа дейност на оспорваните Курилски острови в Северния Тих океан. Това се случи по време на среща между президента на Руската федерация Владимир Путин и премиера на Япония Шинзо Абе в петък.Ако споразумението за общо икономическо развитие на островите се осъществи, това ще бъде огромна стъпка напред в отношенията между двете страни, които формално още не са подписали примирие след края на Втората световна война заради териториалния спор. В последните дни на войната армията на СССР окупира островите, които разделят Тихия океан от Охотско море, и прогонва 18-хилядното японско население. Токио от своя отказва да подпише мирен договор с Москва, защото предявява претенции за суверенитет над четирите най-южни острова.Японският премиер Шинзо Абе посрещна Владимир Путин в родния си град Нагати, а руският президент по традиция закъсняваше за срещите с японския си колега, съобщава Japan Times. От пресконференцията след срещата между лидерите стана ясно, че темата за суверенитета на Курилските острови не е била отваряна. Абе заяви, че потенциалните общи икономически дейности ще се извършват в рамките на специална правна система, която ще позволи и на двете страни да запазят аргументите си в териториалния диспут. Русия от своя страна пък настоява руските закони да важат при изпълнението на общите икономически дейности и все още не ясно как двете страни ще намерят обща позиция по този въпрос.Преговорите между Шинзо Абе и Владимир Путин се отчитат като провал на японския президент, защото от години той се опитва да накара Русия да направи отстъпки по отношение на териториалния диспут - без особен успех. "Аз съм убеден в легитимността на японската позиция, а Владимир е убеден в руската. Не можем да разрешим диспута, независимо колко пъти разговаряме за причините", заяви Абе на пресконференцията.Вместо това и двамата предпочетоха да говорят за подобряване на икономическите връзки между двете страни. "Първо трябва да изградим предложения от премиера Абе икономически механизъм. Важно е да напреднем с подписването на примирие на базата на тези преговори", заяви Путин. Не се очаква руският президент да направи много отстъпки, тъй като позициите му се засилват от предстоящата смяна на властта във Вашингтон и поскъпването на петрола след сделка в ОПЕК.Въпреки незадоволителните разговори по отношение на островите двамата лидери подписаха серия от над 80 икономически договора, включително такъв за създаването на общ инвестиционен фонд на стойност 1 млрд. долара между руския суверенен фонд за директни инвестиции и Японската банка за международно развитие. Според главния управител на руския фонд Кирил Дмитриев към този милиард трябва да се добавят още 5 млрд.Отношенията между Русия и Япония бяха обтегнати, след като през 2014 г. Токио последва западните си партньори и наложи, макар и по-леки, санкции на Москва заради нелегалната окупация на Кримския полуостров. Тогава Русия отвърна с най-мащабното демонстративно разполагане на военни части на четирите острова от разпадането на СССР. Въпреки временното напрежение обаче общите енергийни интереси на двете страни не доведоха до ескалация на напрежението. Япония е важен пазар за руския износ на петрол и газ, особено след катастрофата в атомната централа "Фукушима" и последвалото спиране на всички ядрени електроцентрали в страната.


description: Инвеститорите се стичат към акциите на банките заради по-високите лихви в САЩ. Основният индекс DAX се повишава с близо половин процент на старта на...

title: Борсите във Франкфурт и Париж отвориха на нов връх

maintext:
© В© Yuya Shino / Reuters
Инвеститорите се стичат към акциите на банките заради по-високите лихви в САЩ. Основният индекс DAX се повишава с близо половин процент на старта на сесията. Подем има в емисиите на големите немски кредитори. Акциите на Deutsche Bank поскъпват с 3%, а тези на Commerzbank добавят 2.41%. САС 40 добавя 0.57%, като най-отгоре на печелившите емисии са големите европейски кредитори - BNP Paribas (+2.32%) и Societe Generale (2.47%). Британският пазар отвори с понижение, но FTSE 100 (-0.05%) постепенно се придвижва на зелена територия с ръст в цената на банковите емисии.
Информацията е актуална към 10:15ч.


description: Методи Лалов: Съдиите и служителите в СРС са достатъчно силни, че да се противопоставят на произвола на ВСС

title: ВСС спешно освободи председателя на Софийския районен съд

maintext:
Потест на съдиите пред сградатана ВСС на 9 декември.
© Надежда Чипева
Методи Лалов - председател на Районния съд
Фотограф: Красимир Юскеселиев Методи Лалов: Обществото видя какви хора управляват съдебната система
Г-н Лалов, не ви ли притеснява, че поднасяте СРС в ръцете на същото мнозинство от ВСС, срещу което протестирате. Сега те ще изберат нов председател на съда, а после - и нови зам.-председатели?
Целта на моята оставка е постигната. Обществото за пореден път вижда какви членове на ВСС управляват съдебната система от 4 години насам и че това - сега и за в бъдеще - не може да продължава. Съдиите и служителите в СРС са достатъчно силни и независими, че да се противопоставят - индивидуално и колективно - на произвола на всеки държавен орган, пък бил той и ВСС, от когото зависи кариерното им израстване.
И в момента съм убеден, че трябваше да се стигне до тази криза, дори може би и по-рано, за да се даде ясен знак, че положението е нетърпимо. Ако независимостта и функционирането на един съд зависи от едно административно ръководство, значи наистина съм си изгубил времето през целия си мандат досега. Оттеглянето ми от административния пост ще ми позволи да имам по-голяма свобода от досегашната, тъй като винаги в позициите си съм съобразявал и необходимостта от дипломатичност в интерес на СРС, с която няма да отрека, че не се славя. Не отричам, че бих се кандидатирал отново за председател на СРС, но бих сторил това при следващ състав на ВСС, а очевидно е, че сегашният ще бърза да приключи процедурата за избор на нов административен ръководител.
И колегите от СРС, и обществото трябва да са изключително внимателни по този въпрос.
През последните два дни двама членове на ВСС директно обвързаха съдийския протест от петък с обявяването на новия политически проект на Христо Иванов, което стана вечерта на същия ден, което показвало, че сте употребени. Какво бихте отговорили на подобни намеци, че съдиите се оказват пионки?
Не знам кой е направил изказването, че сме пионки в ръцете на Христо Иванов, а съдиите - в моите, но ако е направено от член на ВСС, само този факт показва начина на мислене на тези хора. Или този, който го твърди, не вярва в това и си позволява да манипулира професионалната общност и гражданското общество, или ако това е така - кога членовете на ВСС разбраха, че има такова страшилище за председател на СРС? И в двете хипотези се потвърждава твърдението ми за уродливото състояние, в което се намира съдебната система. Състояние, което е нетърпимо, следва и ще бъде променено.
В спешен порядък съдийската колегия на Висшия съдебен съвет (ВСС) освободи председателя на Софийския районен съд (СРС) Методи Лалов, който миналата седмица оглави протеста на съдиите и служителите срещу неадекватната политика на съвета по отношение на най-натоварения съд в страната и "израждането му в репресивен орган" спрямо съдиите. Гласуването на оставката на Лалов във вторник бе вкарано като извънредна точка в дневния ред на съвета, при положение че тя е подадена "считано от 1 февруари".Методи Лалов подаде оставката си в петък сутринта непосредствено преди започване на протестните действия пред сградата на ВСС на столичната ул. "Екзарх Йосиф". В понеделник оставки от административните си длъжности подадоха и всички заместник-председатели на СРС - Райна Мартинова, Силвана Гълъбова, Албена Ботева, които ръководят трите граждански отделения в съда, и Стоян Михов, ръководител на Наказателното отделение. Всички те напускат с мотив, че е техен морален и професионален дълг като част от екипа на Лалов да се оттеглят, считано от 1 февруари догодина, и да останат като редови съдии.Съдийското недоволство от невъзможната натовареност на съдиите и служителите в СРС тлее отдавна. Известно е, че там има съдии с над 1200 дела годишно. По време на петгодишния си мандат ВСС не предприе нито едно действие за подобряване на ситуацията в най-натоварения съд в страната, но пък през последните месеци СРС е най-проверяваният съд за забавени дела. Проверките са инициирани от прокуратурата, което само по себе си е проблем. В петък съдии и служители заявиха, че в СРС двойно е надхвърлена годишната норма за свръхнатовареност.Извънредното внасяне на предложение за спешно гласуване на оставката на Лалов във вторник бе направено от представители на мнозинството в съдийската колегия, поддържници на статуквото. Преднамереното бързане предизвика негодувания и обвинения в реваншизъм от страна на някои членове.От своя страна председателят на Върховния административен съд Георги Колев стана поредният член на мнозинството във ВСС, който през последните дни в почти прав текст спекулативно обвърза протеста на съдиите от петък сутринта с обявяването на старта на новия политически проект на Христо Иванов, което бе направено в петък вечерта."Някой е накарал Лалов да подаде оставка ли? Посочете кой е. Можеше да има хиляди възражения на този протест, няма да коментирам доколко е допустим и доколко е допустимо издаване на заповеди за учебни мероприятия пред ВСС. Как точно се събраха? Какво правиха протестни мрежи и други. Блокираха движението. В момента, в който тече регистрация на конкретен нов политически проект, се провежда протест. Тези изводи се налагат. Конкретни хора регистрират партии, появяват се пред съвета заедно със съдии и служители. Какви други изводи да направя", заяви Колев, цитиран от "Правен свят".Преди това през последните дни подобно обвързване на протеста на съдиите с новия политически проект на Христо Иванов направиха и Ясен Тодоров, председател на дисциплинарната комисия на съвета и Димитър Узунов – представляващ съвета. В телевизионни интервюта двамата не коментираха исканията и възраженията на съдиите от СРС по същество, но заявиха недвусмислено, че протестът и инициативата на Христо Иванов не са случайно в един ден и че съдиите са употребени."Тези изказвания само потвърждават твърденето ми за уродливото състояние, в което се намира съдебната система", заяви пред "Капитал" Методи Лалов (изявлението му четете в карето долу).По-късно през деня ВСС обсъди спешни мерки за подобряване на състоянието на Софийския районен съд. Мерките бяха написани в петък следобед от четирима членове на съдийската колегия от малцинството, които поеха доброволно ангажимента за това - Соня Найденова, Камен Иванов, Калин Калпакчиев и Галина Карагьозова. Мнозинството използва повода отново да нападне Методи Лалов, че не е успял да организира съда. "Наистина ги съжалявам тия служители, какво са виновни, че имат такъв председател", заяви Галя Георгиева, член на ВСС, близка до Сотир Цацаров.Логично е да се очаква, че мнозинството в съдийската колегия ще бърза да освободи и заместниците на Лалов. Сегашното ръководство обаче ще продължи да си върши работата до 1 февруари, след което ВСС ще трябва да избере ново ръководство или преди това да определи временно изпълняващ функциите. На въпрос на "Капитал" дали няма опасения, че този ВСС ще назначи новото ръководство на съда Методи Лалов заяви, че "съдиите и служителите в СРС са достатъчно силни и независими, че да се противопоставят на произвола на всеки държавен орган, пък бил той и ВСС".


description: Инвеститорите предпочетоха да изчакат резултатите от срещата на Федедералния резерв днес. Консенсусът на анализаторите е, че лихвите в най-голямата...

title: Предпазлива сесия на азиатските борси

maintext:
Инвеститорите предпочетоха да изчакат резултатите от срещата на Федедералния резерв днес. Консенсусът на анализаторите е, че лихвите в най-голямата икономика ще бъдат повишени с 0.25 процентни пункта, но по-важно е какво ще загатне централната банка за 2017г. Nikkei 225 затвори с минимално понижение, а Kospi остава на нивото си от вчера. Китайският Shanghai Composite нарастава с 0.27%. Централната банка на страната изрази готовност да защити от спад юана, който е на близо 9-годишно дъно спрямо долара.
Информацията е актуална към 08:05ч.


description: И още: Да се извиняваме за ритника в берлинското метро е унизително и... расистко; Бушува тъпанарска революция; В лапите на другарския онлайн съд;

title: Мнения Daily - Затъваме в "консервативната революция" на Решетников

maintext:
Не мога да се примиря само с мисълта каква ужасна утайка се е разпенила на гребена и без капка срам изнудва това, което нарича "народа".
© НАДЕЖДА ЧИПЕВА
Предотвратена е не атаката срещу държавността, а самата държавност.
България се орбанизира отдолу нагоре – по телевизията.
Jelev.info
Взе да ми писва да слушам, че мнозинството от българските избиратели се било произнесло в полза на мажоритарна избирателна система.
Фотограф: ГЕОРГИ КОЖУХАРОВ
Наказателната отговорност е лична. Не извинение трябва, а да осъдим това женомразко насилие.
Тази идея за колективно извинение е свързана с невротичното повтаряне в социалните мрежи на това, че извършителят е ром.
[Скрийншот от видеото от камерите на метрото]
bg"
Явно именно малките неща са най-важни. Затова 3,7-те милиарда лева, липсващи от КТБ към момента на поставянето й под специален надзор през 2014-та, бяха преглътнати с много по-голяма лекота от будните граждани.
Фотограф: ГЕОРГИ КОЖУХАРОВ
В очакване на правителство ГЕРБ-3Коментар на политолога Огнян Минчев в неговия фейсбук профилИ със зелени, и по без гащи ще ходим - след като една нация позволява да я лъжат толкова плитко и брутално, ще ходи без гащи.Не мога да се примиря само с мисълта каква ужасна утайка се е разпенила на гребена и без капка срам изнудва това, което нарича "народа"...Не съм дотам оптимист - да смятам, че атаката срещу държавността е предотвратена. За съжаление държавността е предотвратена - за пореден път.Мандатът - пъзел бързичко се сглобява. ГЕРБ плюс РБ (2), минус ДСБ, минус ПФ (целият?), плюс-минус около бившия Бареков... Неизвестни - БСП, ДПС, ДОСТ - по-скоро минус...Хайде да видим дали Бойко и Слави ще успеят да направят кабинет ГЕРБ-3... Иначе ако станем 100 на сто мажоритарни - ще имаме парламент, съставен от шоуто на Слави, шоуто на Бойко, шоуто на Сокола и шоуто на Корни.Консервативната революция на Льоня Решетников върви с пълна пара.------------Vox populiКоментар на журналиста Веселин Желев в неговия блогВзе да ми писва да слушам, че мнозинството от българските избиратели се било произнесло в полза на мажоритарна избирателна система.Къде го виждате това мнозинство? 2.5 милиона са гласували за споменатата система. Но 4 милиона или не са гласували, или са били против нея. Е, кои са мнозинство, или концепцията ми за аритметика е остаряла?Същото е положението с унгарския референдум. 3.3 млн. гласуваха за линията на правителството на премиера Виктор Орбан и той обяви победа. Само че 5 млн. бойкотираха референдума или гласуваха против линията на правителството. И целият външен свят обяви, че Орбан всъщност е загубил.Иначе формално и двата референдума са правно необвързващи. Какво излиза? Че без свой Орбан България се орбанизира отдолу нагоре – по телевизията. Тоест бушува тъпанарска революция.------------#извинисебеОт коментар на правозащитника Радослав Стоянов за "Дневник"Една от новините, с които бе белязана изтеклата седмица, е безочливото и брутално женомразко насилие в берлинското метро, което по първоначални данни на германските органи на досъдебното производство е извършено от българския гражданин Светослав Стойков.След като първоначално се спекулираше, че извършителят е "нелегален имигрант" или "бежанец" (защото тези понятия масово се употребяват като взаимозаменяеми у нас), стана ясно, че е български гражданин. Впоследствие стана ясно, че той последно е живял у нас във варненския ромски квартал "Максуда", откъдето последва изводът, че е ром, а "не българин" (разбирайте етнически), както с облекчение въздъхнаха хиляди гласове в социалните мрежи в България.В четвъртък обаче дойде нова изненада в случая – от популярното телевизионно шоу "Господари на ефира", продуцирано от Магърдич Халваджиян, създадоха подписка, "с която всеки може да се разгрaничи от това лице на България и да се извини както на пострадалата жена, така и на цяла Германия и Европа за грозната случка". Идеята за извинението бе подкрепена и от Западно- и Средноевропейския митрополит Антоний.Аз обаче няма да се извинявам. Няма да се извинявам, защото аз не съм направил нищо.Идеята за колективно извинение е унизителна и лишена от здрав смисъл. Не извинение трябва, а да осъдим акта на това женомразко насилие. Да го осъдим решително и категорично и да изговорим причините това да бъде неприемливо, които очевидно не се споделят от всички.Нещо повече – тази идея за колективно извинение е свързана с невротичното повтаряне в социалните мрежи на това, че извършителят е ром. И двете се задвижват от расистко мислене. Идеята за нужда от извинение – от убеждението, че щом някой идентифициран като българин е сторил някаква злина, то всички, които също са българи, са солидарно отговорни с него или пък легитимно може да се асоциират с него. А настояването на фокус върху етноса му – че колективната отговорност не е на българите, а на ромите. Общото и в двата случая е, че се приписва колективна отговорност по оста на етноса.За пореден път обществото ни масово демонстрира отказ да бъде възприета идеята, че наказателната отговорност е винаги лична. Когато става въпрос за престъпно деяние, всеки отговаря за собственото си поведение и за това какво той е направил или не е направил, когато е могъл да го направи. Тъкмо това е причината не всички ние, българите, да сме издирвани от германските власти, нито дори всички роми, а само едно конкретно лице – Светослав Стойков.Племенното мислене е в голяма степен естествена когнитивна тенденция. Това не я прави логически правилна, справедлива или морална, но я прави подмолна – много хора нямат съзнание за действието на този свой уклон и имат силна съпротива да го признават.-------"Хепиенд"От коментар на Валентин Добрев за "Уебкафе.Да съдиш другите е много приятно. Хем дава усещане за собствената ти значимост, хем се чувстваш някак си част от общност, която е праведна, улегнала и загрижена за бъдещето и доброто на всички.Така се случи и с Тодор Владимиров - 39-годишният планинар, който прекара две денонощия на палатка из склоновете на Стара планина. При минус 20 градуса (плюс силен вятър и сняг) да оцелееш сам си е истински подвиг, но за онлайн капацитетите в социалните мрежи опитният планинар е "празноглавец", "малоумник", "екстремист, който страда от липса на внимание", "егото му е на комплексар" "разиграл е толкова много хора", че трябва да бъде "окаушен". И всичко това защото:а) му е паднала батерията на телефона.Независимо, че за онлайн кибика това е равносилно на смърт, за един опитен планинар други неща са доста по-важни - като например дали ще има достатъчно газ, за да преживее студа. А батериите в планината винаги падат.б) не се е е обадил на ПСС.Тодор обясни, че е направил опит да се свърже, но не е имал обхват и разумно е решил да не си рискува живота, за да отиде до място, където има обхват.в) не се е върнал в хижата.Всъщност неговият план не е бил да се връща в хижата - затова и си е носел необходимото оборудване според метеорологичната прогноза, за която е бил информиран.Но най-голямата му вина е:г/ изпратен е хеликоптер да го търси и два дни спасители са обикаляли планините, убедени че не може да е оцелял.А това е лична вина на г-н Владимиров, защото да вкарва държавата в преразход е абсолютно недопустимо. Ами по-добре да не го бяха търсили. Тогава поне ПСС щеше да отнесе киселия нрав на ангажираните с висене в социалните мрежи.И действително, човек ще си помисли, че именно парите, изхарчени по търсенето на Тодор, са най-големият проблем. Явно именно малките неща са най-важни. Затова 3,7-те милиарда лева, липсващи от КТБ към момента на поставянето й под специален надзор през 2014-та, бяха преглътнати с много по-голяма лекота от будните граждани. Същото се отнася и за 601,6 млн. евро, които България плати на руснаците за Белене миналата седмица...Но Тодор, Тодор... Ще си платиш, Тодоре! Даже с лихвите ще си платиш за геройството да си мислиш, че си повече от нас.


description: Руският правозащитник Кирил Коротеев за перфидния натиск над неправителствения сектор и защо Русия е много повече от Владимир Путин

title: Какво е да си "чуждестранен агент" в Русия

maintext:
Кирил Коротеев от руската правозащитна организация "Мемориал"
© Пресслужба на ЕП
"Пространството за работа на независимите медии и неправителствени организации започна да се свива през 2006 г., а след това допълнително със закона от 2012 г. Причината за това, според мен, не е че критиците на политиката на държавата искат властта, а че властта не може да влезе в спор с тези критици, който да спечели
Поводът за гостуването на Кирил Коротеев в България е предстоящото връчване на наградата "Сахаров"на Европейския парламент за свобода на мисълта. Лауреатите тази гоидна са езидките Надя Мурад и Ламия Башар, които успяват да избягат от сексуално робство при ИДИЛ и да станат говорителки за жените, станали жертви на сексуално насилие и застъпнички за правата на езидската общност в Ирак. Другите финалисти за наградата за 2016 г. са турският журналист Джан Дюндар, бивш главен едактор на Cumhuriyet и татарският активист от Крим Мустафа Джемилев, бивш председател на Меджлиса (събранието на кримските татари) и дисидент в Съветския съюз.
Кирил Коротеев: Русия е много повече от Владимир Путин
Санкциите срещу Русия бяха горещ въпрос по време на кандидат-президентската кампания в България. Какво мислите за тях?
Мисля, че начинът, по който се говори за санкциите значат, че те работят. Важно е да не забравяме защо бяха наложени - руското правителство, в опитите си да поиска тяхното премахване, подценява причините. И те са окупацията и анексията на Крим, както и операцията в източна Украйна. Логично е санкциите да бъдат премахнати, когато причините за тяхното налагане ги няма, т.е. когато окупацията на Крим приключи, когато Украйна си върна контрола над Донецк и Луганск. ЕС най-накрая бе готов да плати поне част от цената за ценностите, които защитава и които го правят различен от Саудитска Арабия, и да застане зад международното право.
Успява ли руското правителство убедително да прокара тезата, че европейските санкции създават повече икономически проблеми от руските контрасанкции?
Руските контрасанкции са тези, които създават много проблеми на руските бизнеси и граждани - европейските, които са насочени към определени личности и техните бизнеси, почти не нанасят никакви поражения. Но в руското общество всички санкции и контрасанкции са представени като една амалгама, и колкото повече време минава, толкова повече хората вярват, че ЕС и САЩ са забранили износа на кашкавал и храни към Русия.
Смятате ли, че българските архиви, взети след превратът от 9 септември 1944 г. от Съветските власти, трябва да бъдат върнати в България?
Отварянето на архивите е важно за историческите проучвания и те трябва да са достъпни за историци и хора, които се интересуват. Ние самите изпитваме трудности с достъпа до националните архиви. Според решение на Конституционния съд на Русия, не трябва да има забрана за достъпа до архивите на съветските тайни служби, но да се достигне до техните документи е почти невъзможно бюрократично упражнение. Важен е достъпа, а не местоположението им.
Смятате ли, че страните, които са в ЕС, са предпазени от подобна на руската ерозия на демокрацията?
Това, което виждаме в Унгария и Полша е източник на сериозна опасност за демократичните институции там. Притеснителен е дебата за независимостта на съдилищата във Франция. Страхувам се, че членството в ЕС на държавите не пречи на тези тенденции. Нивото на деградация на демократичните институции зависи от обществената система на контрол и баланс. Няма европейска интервенция, която да може да спре плъзгането на страните към това една група да получи монопол над политическата власт и медиите.
Как се приемат процесите на Балканите и в България в Русия? Има ли новини?
Няма много новини, свързани с Балканите, защото те не са свързани с пропагандата срещу Запада, която тече в медиите. Независимите медии отразиха шпионския скандал в Сърбия и Черна гора.
А спечелването на президентските избори от Румен Радев?
Бе отразено, но не направи заглавия на първа страница. Не знам кое е по-лошо - да влезе в заглавията или да не влезе. Споменат бе, но не в заглавията.
В България има множество про-руски групи, които подкрепят политиката или образа на Владимир Путин и безкритично застават зад действията на Русия.
Не ме разбирайте грешно, в Русия има страхотни хора и места, но не се фокусирайте на един от тях, който се казва Владимир Путин. Има 140 млн. души освен него. Ако погледнете как функционира руското общество, ще видите много по-ценни примери от Путин, включително впечатляващи социални и интелектуални движения, научни изследвани и други, несвързани с властта организации. Не трябва да се фокусирате върху един човек, и нашите американски приятели сега откриват това с избора на Тръмп. Русия е пълна с интересни хора, и много от тях не искат да налагат волята си над съседни държави със сила.
"Ако те хванат да караш с 120 км/ч в населено място, ще бъдеш глобен с еквивалента на 30 евро. Ако обаче не се подпишеш като "чуждестранен агент" на блога си, това може да ти струва 2000 евро". Така Кирил Коротеев обяснява бюрократичния натиск над неправителствения сектор в Русия, който се е превърнал в съвършен механизъм за контрол.Коротеев е от руската правозащитна организация "Мемориал" и участва в София в петък в дискусия по повод предстоящото връчване на наградата "Сахаров" на Европейския парламент за свобода на мисълта.", обобщава Коротеев (виж интервюто с него).Организацията, в която Коротеев е директор на правния отдел, се занимава основно с разкриване на престъпленията и политическите репресии по време на Съветския съюз. Един от основателите на организацията е самият Андрей Сахаров, чието име носи и наградата на Европейския парламент. Организацията печели наградата през 2009 г. Въпреки, че в зародиша си "Мемориал" разследва и документира съдбата на убитите с и без присъда по време на Големия терор на Сталин (през 30-те и 40-те години на 20 век), след разпада на Съветския съюз тя започва да документира конфликтите в постсъветското пространство.Първите ѝ дейности са в Ингушетия и Абхазия, а последното огромно международно признание идва за работата ѝ във военните зони на Чечения по време на двете кървави войни там. "Екзекуции без съд и присъда, безразборни бомбардировки, измъчване и отвличане на хора - това са дела, които водим вече 15 г., защото въпреки присъдите на ЕСЧП, които определят престъпленията за тежки и многократно нарушаващи правата на човека, няма наказани руски войници", разказва Коротеев.През 2012 г. в Русия е приет закон за неправителствените организации, според който НПО, занимаващи се с дейност, която по своя характер може да се счита за политическа, и получаващи субсидиране от чужбина, трябва да бъдат вписани в специален регистър като чужди агенти."Чуждестранните агенти", според Коротеев, трябва да изпълняват две изисквания - да имат чуждестранно финансиране и да извършват какъвто и да е вид политическа дейност. "На практика, това, което този закон казва на прост руски е, че сме шпиони. И трябва да казваш, че си шпионин всеки път, когато си отвориш устата", казва той.Според руския правозащитник Франц Кафка би завидял на абсурдните интерпретации на този закон. Той разказва за случай, в който Върховният съд на Руската федерация и Московския градски съд са интерпретирали отказа на неправителствена организация от средства, пратени от чужбина, за еквивалентен на приемането на тези средства. "Според съда, когато те са отказали парите, те са упражнили властта си над тези средства, което означава, че те са се разпоредили с парите", разказва Коротеев случаят на изборния монитор "Голос", който отказва да получи паричен трансфер от Норвежкия Хелзински Комитет, точно за да не попадне под обсега на закона.Законът дава възможност също така за блокиране на банкови сметки на чужди НПО, определени като "нежелани" в Русия, а руските организации, получаващи пари от тях, трябва да отчитат дейността си. Ако обаче получаваш пари от руски източници, нямаш такъв проблем, казва Коротеев. Така например никой не задължава фондацията на сина на Рамзан Кадиров, дясна ръка на Владимир Путин в Чечня, да описва приходите и разходите си. Нито пък "Нощните вълци" - известната провокативна православна рокерска мотодружина, която обикаля из бившите страни от Източния блок - трябва да се отчита. Лидерът на мотористите е близък до Путин. И двете организации получават публични средства, но нито една не трябва да се отчита. "Ако получаваш пари от данъкоплатците, не трябва да се отчиташ. Отчиташ се само ако получаваш от чужбина", раказва Коротеев.През септември 2014 г. "Мемориал" влиза в списъка с организации, които са определени като "чужди агенти", а руското Министерство на правосъдието започва дело срещу организацията, твърдейки, че уставът и структурата ѝ нарушават националното законодателство. През пролетта на 2014 г. московският клон на "Мемориал" оспорва класификацията си като "чужд агент" и губи делото (в момента "Мемориал" обжалва решението пред Съда за правата на човека в Страсбург); през януари 2015 г. Върховният съд отхвърля иска на Министерството на правосъдието за закриване на организацията.Според закона за "чуждите агенти" всичко, което противоречи на властта, се счита за политическа дейност - от отчетите, които организациите са задължени да публикуват в интернет сайтовете си, през книгите, които държат в библиотеките си, до публикациите в личните блогове на своите сужители. "Мемориал" са имали проблеми, когато са публикували своя официална позиция за събитията в Украйна, но и когато са излезли с доклад за отношението на властите към ромското малцинство, защото и в двата случая те "опетняват името на държавната власт", според разследващите органи. "Това напомня на времената на СССР, когато е било забранено да се разпространява антисъветска пропаганда, но този път вместо това се говори за антиправителствено говорене", разказва Коротеев.Любопитното е, че натискът срещу неправителствения сектор рядко е физически, а е основно бюрократичен. "Трябва да внасяш толкова много документи, да опишеш подробно целият си паричен трансфер от чужбина и да го направиш публичен. Проблемът с бюрократичните спънки е, че ние трябва да инвестираме много ресурси да се защитаваме, вместо да си вършим работата", разказва руският правозащитник.Не всички в публичния спектър обаче се настройват срещу организации като "Мемориал". Бизнес вестници като "Комерсант" и "Ведомости" често публикуват мненията на организацията на първи страници. Но това може да не продължи дълго, заради поредни законови промени, които ще ограничат независимостта на малкото останали медии с чуждестранно акционерско участие - Коротеев разказва как чуждестранните акционери на вестник "Ведомости" са били принудени да продадат контролния пакет акции, след като според нов закон могат да имат само 25% от тях.Битката за сърцето на руското общество обаче продължава за "Мемориал". И понякога има малко победи - една от тях е публикуването на база данни със всички хора, които са убити от предшественика на КГБ и ФСБ - сталинистката НКВД. Публичния интерес към това събитие ражда ежегодното "Възвръщение на имената", когато хора идват в Москва в края на октомври, за да прочетат имената на загиналите по време на Великия терор на Сталин пред сградата на ФСБ на площад "Люблянка".


description: Топ 10 на най-големите проекти с разрешително за строеж от 2016 г.

title: Новите великани на София

maintext:
Сред най-атрактивните за инвеститорите локации е и бул. "Цариградско шосе", където ще се издигне небостъргач - Sky Fort ще е зад готовия Capital Fort, а в близост до тях вече се поднови строежът и на наклонената кула "Елипс център".
© A&A Architects
Имотният пазар отново е жив. Търсенето и цените растат, като това е най-видимо при жилищата и офисите. Логично се увеличава и строителството. Справка от Столичната община доказва, че това са най-атрактивните сегменти и при големите проекти. Данните показват, че топ строежите със строително разрешително от 2016 г., подредени по площ, са точно офиси и жилища. От години инвеститори в тези обекти са основно местни предприемачи. За разлика например от моловете, където почти изцяло са чужди инвестиции. И подреждането тази година доказва трендът - единственият проект за ритейл парк е израелски.След изчерпването на свободните терени в традиционните зони на интереса на купувачите - центъра, южните и източни квартали на столицата, предприемачите се насочват към нови територии. Кварталите, където бумти строителна дейност сега, са "Манастирски ливади", "Витоша", "Младост". Според консултантите от Colliers International районът на бул. "Александър Малинов" (където предстои да се построи сграда с офиси и жилища - виж №2 и гигантът на турската Garanti Koza - бел. ред.) е търсен, но презастроен. "Въпросът е коя целева група клиенти би обслужвал съответният проект – той би бил интересен за млади професионалисти, работещи в района на Бизнес парка, но семейства с малки деца биха предпочели по-спокоен район (дори в рамките на "Младост")", коментират от Colliers. Според експертите "Витоша" и "Манастирски ливади" са райони в развитие, но все още с недобре изградена инфраструктура. "Поради близостта си с основни булеварди и сравнително бърз достъп до централните райони на града наблюдаваме умерено търсене там. Недостатък е ограниченият градски транспорт", посочват Colliers.В офисния сегмент районът, в който е съсредоточена строителната дейност, е "Малинова долина" и най-вече в района на Околовръстното. Там офиси ще изградят собственикът на разположения в зоната Adora Business Center "Ричхил", както и инвеститорите в проекта със смесено предназначение Garatage Park. В първия етап на големия комплекс, който започна да се строи през есента, ще бъдат построени две офисни сгради с по шест етажа над земята и три подземни нива за паркинги, които ще предложат на пазара около 30 хил. кв.м отдаваема площ. Проектът не попада в топ 10, тъй като разрешението за строеж е още от времето на мола, който беше планиран да се строи на този терен през 2014 г.Сред най-атрактивните за инвеститорите локации е и бул. "Цариградско шосе", където ще се издигне небостъргач - Sky Fort ще е зад готовия Capital Fort, а в близост до тях вече се поднови строежът и на наклонената кула "Елипс център".През 2016 г. в сегмента на търговските площи нямаше голяма новост освен пренастройки по молове. Възстановяването на проекта за ритейл парк на израелската компания Gazit Globe (виж №5) показва смяна в посоката на развитие и за този сегмент. "Това е доказателство, че концепцията за такъв тип обекти има добри възможности за развитие. Българският клиент вече знае, че ритейл парковете са интересни места с възможност за паркиране, които предлагат синергия на обектите, разположени на едно ниво. Нишата има потенциал", коментира Росен Генев, мениджър "Търговски площи" във Forton. "Подобряването на инфраструктурата на зоната и достъпa към Jumbo Plaza и терена на Gazit Globe от центъра на града в комбинация с увеличаването на покупателната способност на населението доведе до естествен ръст в посещаемостта на зоната с цел пазаруване и респективно в оборотите на търговците, присъстващи там", коментират от Colliers. В резултат на това експертите вече отчитат повишен интерес на определени търговци да се позиционират в зоната - краят на "Ботевградско шосе" преди магистрала "Тракия".


description: Централната банка обяви, че 97% от корпоративните заеми на "Приватбанк" са дадени на фирми, свързани с акционерите ѝ

title: Украйна национализира най-голямата частна банка в страната

maintext:
Президента на страната Петро Порошенко призова клиентите на банката - над една трета от украинското население - да "останат спокойни" и да не се опитват да изтеглят депозитите си
© Valentyn Ogirenko
Стрес тестове на украинските банки показаха, че 28 от общо 39 нямат необходимата ликвидност, за да оцелеят при нова икономическа криза.
Финансовите показатели на "Приватбанк" към края на септември:
Активи 271.5 млрд. гривни ($10.3 млрд)
Привлечени средства от клиенти 6196 млн гривни ($235.39 млрд.)
Печалба 592 млн. гривни ($225 млн)
Украйна ще национализира най-голямата частна банка в страната "Приватбанк" заради лошото й финансово състояние. В прессъобщение на сайта си в понеделник централната банка на страната заявява, че национализацията на "Приватбанк" е единственият начин да се защитят депозитите на 20 млн. украински клиенти и да се предотврати колапсът на финансовата система на страната.Това се случва ден, след като в неделя правителството в Киев обяви, че на 19 декември ще започне процес по одържавяване на "Приватбанк". Според съобщението на правителствения сайт този ход е координиран с Международния валутен фонд и се е случил по молба на главните акционери на финансовата институция.Банката, в която най-големият акционер е олигархът и бивш губернатор на Днепропетровска област Игор Коломойски, не е изпълнила програмата си за рекапитализация, препоръчана от одитори на Централната банка по-рано тази година. Рискови практики в отпускането на заеми са довели до дупка от 5.65 млрд. долара в счетоводния баланс на банката към 1 декември, а 97% от корпоративните заеми са дадени на компании, свързани с акционерите в банката, твърди още Украинската централна банка. Тази информация изглежда потвърждава изтеклите през ноември данни, че Коломойски е източвал банката към собствените си фирми. Пред украинските данъкоплатци стои въпроса дали олигархът ще може (и ще бъде накаран) да върне източените пари, пише украинският Kyiv Post.Президентът на страната Петро Порошенко призова клиентите на банката - близо половината от украинското население - да "останат спокойни" и да не се опитват да изтеглят депозитите си, за да не предизвикат колапса на "Приватбанк". Според президента депозитите на гражданите са гарантирани от държавата. Украинските медии твърдят, че към момента банката продължава да предлага услуги на граждани, а корпоративните няма да могат да извършват операции само на 19 декември.Банката обслужва 20 млн. украинци, в това число 3.2 млн. пенсионери, над 500 хил. студенти и 1.6 млн. души от ниските социални слоеве. Според проучване на GFK Украйна през третото тримесечие 51.4% от украинците над 16-годишна възраст са използвали услугите й.Рекапитализацията на банката ще премине през няколко етапа, като точният размер на финансирането ще стане известен след одитна проверка. На първия етап финансовото министерство ще издаде облигации за 43 млрд. гривни (1.63 млрд.), обяви финансовият министър Олександр Данилюк. Според него максималната сума за рекапитализацията ще бъде 148 млрд гривни, а минималната – 116.8 млрд. Това означава, че спасяването на банката може да струва на украинските данъкоплатци до 4.5 млрд. долара, които страната се надява да получи като заем от МВФ. За сравнение, фалитът на КТБ струва на българския бюджет 4.85 млрд. лв. (2.6 млрд. долара). Веднъж стабилизирана, "Првиатбанк" ще бъде продадена, каза още финансовият министър.Проблемите с "Приватбанк" не са единствените в крехката банкова система на страната, която е във военно положение и рецесия от края на 2014 г. Стрес тестове, извършени от централната банка на през януари т.г., показаха, че от общо 39 банки 28 нямат необходимата ликвидност, за да оцелеят при нова икономическа криза. От оздравяването на банковия сектор зависи финансовата подкрепа на МВФ, който обещава да отпусне на Киев 17.5 млрд. долара по програмата "помощи срещу реформи". До момента засилването на надзора от страна на централната банка доведе до фалита на няколко по-малки банки, което разочарова много украинци от политиката на правителството.Опозицията побърза да обвини управлението за проблемите в банковата система. "Украинците трябва да плащат от джобовете си за грешките на централната банка", обяви лидерът на Радикалната партия Олег Ляшко, цитиран от Reuters. Решението за национализацията идва три дни преди гласуването в Радата на бюджета за следващата година.Национализацията на "Приватбанк" се счита за част от борбата на украинското правителство срещу олигарси като Игор Коломойски, който подаде оставка като губернатор на Днепропетровска област тази година под натиска на президента Порошенко.


description: Чаканата от година процедура тръгва с кратък срок за кандидатстване

title: "София тех парк" търси мениджър за стартъп инкубатора

maintext:
Инкубаторът разполага с офис площи, зали за срещи, кухни и общежитие
© Цветелина Белутова
Заинтересованите могат да подадат документи до 4 януари.
Поредна мениджърска смяна
На 12 декември е избран за пореден път нов изпълнителен директор на "София тех парк". Това е Иван Симеонов, който заема мястото на Елица Караджова, която ще остане в съвета на директорите. Симеонов влезе в управлението на държавното иновационно предприятие в началото на октомври. Преди това е бил част от ръководството на Държавната консолидационна компания (ДКК), която също е акционер в тех парка. Симеонов има експертиза в областта на маркетинга и консултантската дейност, подсказва предоставената от икономическото министерство автобиография. Преди ДКК е работил за два от големите български мобилни оператори, бил е и консултант във финансовия сектор в и извън страната.
"София тех парк" е обявил конкурс за оператор на инкубатора за стартиращи компании на 5 декември. Процедурата се чака от самото откриване на технологичния парк преди година, а целта е да се избере организация с опит, която може да може да координира процесите в пространството и да бъде посредник и помощник на стартъп екипите в развитието им и връзката с научните среди и установения бизнес. Стойността на обявената обществена поръчка е малко над 1.2 млн. лв., а срокът за кандидатстване е до 4 януари - точно месец, след като тихомълком е пусната процедурата.Избраният оператор ще подпише договор за пет години, е посочено в документацията.Задачите на управляващия инкубатора са свързани с доразвиването му. С други думи, той ще трябва да конкретизира първоначалните критерии за компании, влизащи в пространството, както и какви точно услуги ще им бъдат предоставяни. Бъдещият оператор ще трябва и да проследява резултатите на компаниите, след което да го отчита пред "София тех парк", пише още в документацията.Мениджърът ще се занимава и с управлението на пространствата - отдаване под наем на офиси, както и общежитието, което се намира в сградата. В инкубатора има:- 7248 кв.м офиси/производствени площи- 942 кв.м общежитие;- 4718.8 кв.м обслужващи и общи площи, в т.ч. 5 кухни и една зала за срещи.Сред задачите на мениджъра ще бъде и да организира събития и обучения за компаниите в програмата за подпомагане. Желаещите да управляват инкубатора ще имат по-малко от месец да подготвят и представят детайлен бизнес план и програма.За всяка от четирите дейности кандидатите трябва да предложат цената си. В документите за участие е заложено, че избраният оператор не може да задържи повече от 8% от приходите от наем. За останалите дейности максималното възнаграждение е по 15 хил. лв. на месец.Още при създаването на концепцията за високотехнологичния парк се говореше, че операторът на инкубатора в най-добрия случай трябва да бъде консорциум от чужда компания с опит и местен партньор. В изискванията пише, че може да участват и български, и чуждестранни физически и юридически лица, както и обединения.Сред изискванията е и кандидатите през последните три години да са предоставяли поне по една от трите услуги, включени като задължения на мениджъра. Под това се разбират услуги за прилагане на правилата за държавни помощи, консултации за стартиране на иновативен бизнес или разработване на бизнес план и провеждане на маркетингови проучвания, организиране на събития и т.н.Тръгването на процедурата идва в момент, когато компании вече започнаха да напускат пространствата на инкубатора. "Иновейшън стартър бокс" наскоро си тръгна заради непосилен наем. От лятото и инвестиционният фонд Eleven е освободил по-голямата част от пространството си там. В стартъп екосистемата се говори, че още компании смятат да потърсят други офис площи.


description: Основният индекс DAX започва сесията с четвърт процент повишение. Местните инвеститори следят с интерес Китай, тъй като страната е основна дестинация...

title: Германската борса отваря на връх след положителните данни за Китай

maintext:
© Ralph Orlowski
Основният индекс DAX започва сесията с четвърт процент повишение. Местните инвеститори следят с интерес Китай, тъй като страната е основна дестинация за износа най-голямата европейска икономика. Акциите на Addidas се покачват с 1.11%, а спадове има във финансовия сектор. САС 40 (+0.11%) се движи близо до годишен връх, като печелившите емисии повежда производителят на луксозни стоки Louis Vuitton (+1.33%). Крехък кръст има при FTSE 100, като поевтиняват акциите от финансовия сектор и добива на суровини.
Информацията е актуална към 10:15ч.


description: Цената на сделката надхвърли първоначалните очаквания

title: Японската Asahi купува източноевропейските брандове на AB InBev за 7.8 млрд. долара

maintext:
Японската Asahi иска да увеличи дяла на продажбите си извън страната
© Toru Hanai
Сделката най-вероятно ще бъде приключена през първата половина на следващата година. Това би било най-голямата придобивка в историята на Asahi, както и поредната сделка на японската фирма в Европа. Asahi и преди е търгувала със SABMiller, като изкупи правата върху марките им Peroni и Grolsch, произвеждани в Западна Европа. Стойността на сделката също така я прави и най-голямото придобиване зад граница на
японски пивовар.
Азиатският производител ще се опита да се справи с намаляващия растеж на японския пазар. Именно заради това ще плати по-висока цена от първоначално очакваната. Възможно е японската компания да направи и други покупки зад граница, които да спомогнат за разширението на операциите й за сметка на забавящото се потребление на вътрешния пазар. Очаква се масовото навлизане на Pilsner Urquell в Япония, която е най-известната марка от закупените, да спомогне за повишаване на търсенето на бира в страната.
В изявление относно сделката, от Asahi коментираха, че след закупуването на марките продажбите зад граница ще отговарят за почти една четвърт от всички на компанията. Към октомври този процент беше 16. "Новите придобивки ще спомогнат за заздравяване на бизнес платформата ни и Asahi ще се радва на спокоен растеж в Еврпоа", се казва още в изявлението.
Източниците на Reuters коментират, че Asahi е била фаворит за закупуването на марките заради дистрибуционните си канали по света. Акциите на Asahi загубиха 6.4% от цената си, което показва, че инвеститорите имат въпроси около придобиването и особено как точно ще бъде финансирано то.
С тази сделка японските компании са направили през тази година придобивания в чужбина за 87 млрд. долара.
Японската пивоварна компания Asahi обяви, че ще купи петте бранда на AB InBev в Източна Европа, обявени за продажба, съобщава Reuters. Сделката ще бъде на стойност 7.8 млрд. евро, което е много над очакваното. Първоначално се смяташе, че AB InBev ще продаде брандовете си за малко над 5 млрд. долара. Сред кандидатите освен японската Asahi бяха чешката инвестиционна група PFF и консорциум между унгарската енергийна група Mol, полският производител на сокове Maspex Wadowice и застрахователната група PZU. AB InBev, която завърши сделката по сливането си с британската SABMiller по-рано през годината и в момента е убедителен глобален лидер по производство на бира, обяви отдавна намеренията си да се раздели с някои от марките, произвеждани от SABMiller в Източна и Централна Европа.Марките включват чешката Pilsner Urquell, която е сред лидерите на чешкия пазар, полските Tyskie и Lecher и унгарската Dreier. Продажбата на брандовете беше част от сделката с регулаторните органи, за да бъде позволено сливането със SABMiller, което надхвърли 100 млрд. долара. Сделката стана факт след дълги преговори и компромиси от всички страни.


description: В петък той разговаря с коалиционни партньори, решението ще е в понеделник

title: Борисов се оказа склонен за ново правителство

maintext:
© Цветелина Белутова
В двете седмици откакто върнаха връчения им от президента Росен Плевнелиев мандат за съставяне на правителство след оставката на собственото им, от ГЕРБ твърдяха, че нов кабинет в рамките на този парламент не трябва да има, защото той се бил изчерпал. Дори бяха категорични, че нито ще участват в правителство с мандат на друга политическа сила, нито ще подкрепят такова. В четвъртък обаче премиерът в оставка вече беше на друго мнение - че съставяне на правителство може да има "заради усложнената политическа ситуация в региона и заради резултатите от референдума, който показал, че 2.5 млн. души искат мажоритарна избирателна система". Възможност за това дава полученият от Реформаторския блок трети и последен мандат за съставяне на правителство преди евентуалното назначаване на служебно , който трябва да бъде потвърден или върнат в понеделник.
"Заслужава си да се отдели малко време - точно с толкова, колкото да се приеме Избирателният закон съгласно референдума. Дали ще оставим тези министри, дали други, ще се намери вариант. В противен случай изборите няма да са легитимни", каза Борисов в Брюксел пред журналисти. От думите му стана ясно, че ГЕРБ ще настояват за приемане на френската мажоритарна система, която също е в два тура, но на втория отиват " първите 3 до 5 кандидати, за да не става "всички срещу един".
Досега в парламента е внесен само проектът на омбудсмана Мая Манолова, който схематично въвежда предложената от екипа на "Шоуто на Слави" и непозната другаде мажоритарна избирателна система "с абсолютно мнозинство в два тура". Тя беше подложена единодушно на остра критика от експертите заради рязкото ограничаване на представителността, неизбежните манипулации при очертаването на границите на избирателните райони и възможността, която създава за влизане в парламента на местни "феодали".
Изненадващото изявление на Борисов, че би управлявал с мандат на реформаторите учуди дори депутатите от собствената му парламентарна група, които нямаха обяснение за причините, поради които лидерът им смени позицията си на 180 градуса. Още повече, че според източници от МС до изявлението на Борисов в четвъртък вечерта нагласата на министрите и членовете на кабинетите е била, че в петък ще е последният им работен ден.
Вместо това в петък сутринта Борисов се срещна в Министерски съвет със съпредседателите на Патриотичния фронт Валери Симеонов и Красимир Каракачанов. Заедно с тях е бил и лидерът на "Атака" Волен Сидеров. Само преди седмица ГЕРБ категорично отхвърли възможността да подкрепи правителство на ПФ, ако президентът беше решил да връчи на Симеонов и Каракачанов третия мандат за съставяне на кабинет. Причината беше настояването на т.нар. патриоти за увеличаване на пенсиите в бюджета, а ГЕРБ гласува против. "Не можем да заложим принципите, които има ГЕРБ и да се съобразяваме с политики, които не съответстват с цялостния модел на държавата", каза тогава Цветан Цветанов. И допълни, че най-провилния начин е да се върви към предсрочни парламентарни избори.
Присъствали на срещата между премиера в оставка на съпредседателите на фронта в петък разказаха, че по време на разговора Борисов е заявил, че трябва да се търси изход от ситуацията и уверил Симеонов и Каракачанов, че може да се постигне съгласие по трите им искания - за увеличаване на пенсиите, за бежанците и енергетиката. Другата обсъждана тема е заявеното от Борисов намерение парламентът да се съобрази с резултатите от референдума и да приеме промените в Изборния кодекс, свързани с въвеждане на чиста мажоритарна избирателна система. По този въпрос според източници от ПФ Каракачанов, Сидеров отново са изразили категоричното си несъгласие да се въвежда мажоритарен вот.
Така решението за мандата е оставено за понеделник, за когато също са предвидени вътрешнокоалиционни разговори преди крайния срок за връщането му - около шест часа вечерта.
Ако все пак се стигне до решение да се сформира кабинет с мандата на РБ, ситуацията в блока стане доста интересна. Според правилника за дейността на парламентарната група на РБ кандидатът за премиер трябва да бъде одобрен с мнозинство от две трети. Групата на реформаторите е от 22 депутати, като девет от тях са от опозицията - ДСБ и Гражданския съвет.
При тази конфигурация и ако всички участват в гласуването, необходимото мнозинство не би могло да се събере.
Неофициално от ДСБ казаха, че ако се стигне до тази ситуация и кандидатът за министър-председател е отново Борисов или от ГЕРБ, те най- вероятно ще напуснат групата на реформаторите. Тогава останалите могат да излъчат премиер, но от формацията на Меглена Кунева поставят условие за подкрепа - да се приеме антикорупционния закон, който правната комисия в парламента отхвърли преди два дни.
След като във вторник РБ взе мандата, зам.-председателят на ГЕРБ Цветан Цветанов заяви, че шансовете да се състави кабинет са 20%. Заместникът на Лукарски в СДС Костадин Марков ги определи на едва 5%. След изявлението на Борисов обаче, че може да се състави правителство, Цветанов определи шансовете на "повече от 20%".


description: И още: Да се съюзим с Гърция и Румъния срещу източните автократи; Никога не бях се питал: "Правя ли литература?"

title: Мнения Daily - НАТО, не се паникьосвай заради Тръмп

maintext:
Не планирате да достигнете 2% от БВП за отбрана? Ако вътрешната политика или бюджетна парализа не го позволяват, значи трябва поне да харчите по-разумно. Говорете по въпроса с норвежците.
© KACPER PEMPEL
Припомнете защо нации като Русия и Китай също искат да имат свое НАТО.
Politico.eu
Не правете грешката да започнете да обяснявате какво прави в Прибалтика. Започнете от началото. Подчертайте – и пред себе си, и пред другите, не само във Вашингтон, но и в собствените ви страни – защо нации като Русия и Китай в миналото са искали да имат съюзи като НАТО, а го желаят и сега.
заплахите.
OFFNews
Каквото и да се случи, САЩ ще доминират моретата и техните "специални" съюзници ще се радват на просперитет.
Малко българи се замислят какво би се случило, ако през фаталния септември 1944 г. не само съветската, но и турската армия бе нахлула в България?!
Фотограф: SERGEI KARPUKHIN
Много по-трудно е да свириш за 50 зрители.
Креативният поглед и амбициите на Щекспир несъмнено са били на преден план в ума му, но е имал и по-прагматични проблем: "Достатъчно ли е финансирането?", "Има ли достатъчно места за покровителите ми?", "Откъде ще намеря човешки череп?".
Фотограф: KEVIN LAMARQUE
Европейската отбранаОт коментар на Джулиан Смит, бившия съветник по националната сигурност на вицепрезидента Джо Байдън, заСкъпи НАТО и европейски министри на отбраната,Знам, че сте притеснени, че САЩ ще имат главнокомандващ, който нарича НАТО отживелица. Не се паникьосвайте. Тръмп и екипът му напълно не разбират, на първо място, защо сме създали НАТО, какво е направила, за да се реформира, за да се адаптира към бързо променящата се среда на сигурност и за да се подготви за бъдещето.Помнете какво е направила НАТО и по границите си, и по-далече, от падането на Берлинската стена. Но не се опитвайте да замажете провалите. Влезте в честен разговор, например за следвоенната фаза в Либия. Говорете за пукнатините в способностите и плановете да ги запълним.Трябва също да изясните какви са важните промени на тема отбранителни разходи след анексирането на Крим от Русия през 2014 г. Онези от вас, които са приели на своя територия американски сили, трябва да помогнете на хората отвъд океана да разберат условията, които правят това възможно. Припомнете на тези хора какво прави вашата страна, за да гарантира подкрепа и сигурност на щатските военни. Помолете пенсионирани американски командири да коментират разполагането на войски отвъд Атлантика и значението на глобалните алианси.Огледайте сериозно и бюджета си за отбрана. Не планирате да достигнете 2% от БВП? Ако вътрешната политика или бюджетна парализа не го позволяват, значи трябва поне да харчите по-разумно. Говорете по въпроса с норвежците. Те харчат по-малко от 2%, но имат значителен принос за алианса на регулярна основа. Фокусирайте се върху бойната готовност, командната структура, военните способности за блокиране на придвижване и борбата с A2AD-Бъдете креативни и действайте все едно че бъдещето на НАТО зависи от това. Съжалявам, че трябва да го призная, но е точно така.------------БалканиОт коментар на Николай Василев, съветник в Министерството на отбраната, заНавлизаме в бурно време. Днес не можем да си представим как ще изглежда светът през 2022 г., така както през 1986 не можехме да си представим какво ни чака през 1992 г. Очакването, че, веднъж приета в ЕС и НАТО, на България няма да ѝ се налага да взема тежки решения и да устоява на волята на силни източни империи, не се оправда. Европейският съюз изпадна в най-дълбоката си криза. Приемането на България в шенгенското пространство не се състоя, а все още не сме дори в чакалнята на еврозоната.Излизането на Великобритания ще постави ЕС пред още по-трудно решима дилема. Да се превърне във федерална супердържава, при която мнозинството от гласоподавателите (от южните и източните страни) ще могат да налагат системен трансфер на ресурси от центъра към периферията? Или да се утвърди като "Четвърти райх", при който националните правителства на богатите страни – най-вече на Германия, ще диктуват политиката на бедните и задлъжнелите?Двете големи сили, разположени на границата на ЕС, отново отправят предизвикателства към единството и сигурността на континента.Но Кремъл е наясно, че не може да възроди някаква монолитна империя, простираща се далеч извън днешните граници на Русия. Нараства относителната тежест на страни като Полша и Румъния, които ще оказват категорична съпротива на всеки руски имперски проект, а към тях е на път трайно да се присъедини Украйна. Интеграционните проекти на Москва дори с най-близките ѝ съюзници като Беларус и Казахстан упорито буксуват. Русия нито може да гарантира националната им сигурност, нито да им осигури икономически просперитет. Но нейната стратегия на създаване на пояс от замразени и не толкова замразени конфликти около своята територия очевидно дава резултат. Шансовете на Украйна, Грузия и Молдова да станат част от западния свят в обозримо бъдеще бяха сведени до нула.Точно в този момент на сцената се появява президентът Ердоган, който след неуспелия опит за преврат се утвърждава като автократичен лидер. Преди седмици той даде да се разбере, че се счита за приемник не на Кемал Ататюрк, а на султаните. Малко българи се замислят какво би се случило, ако през фаталния септември 1944 г. не само съветската, но и турската армия бе нахлула в България?!Не знаем как ще изглежда светът, когато мандатът на г-н Радев приключи през 2022 г. Но каквото и да се случи, Съединените щати ще продължат да доминират моретата и техните "специални" съюзници, разпръснати по света – от Великобритания и Австралия до Израел и Южна Корея, най-вероятно ще запазят относителното си благоденствие. Възможно е други сили – Русия, Турция, Китай, Иран, да изградят свои сфери на влияние. Полша и Румъния дадоха ясен знак, че ще направят всичко по силите си да са част една евентуална "Лига на демокрациите", в случай че ЕС и НАТО престанат да гарантират благоденствие и сигурност.Ако ЕС и НАТО преодолеят сегашната си криза, както е шаблонно да се казва, България трябва да действа като техен активен член. Но ако те се окажат неактуални, нашият интерес е заедно с Румъния и Гърция да формираме блок на сигурността на Балканите, тясно обвързан с големия задморски свят на демократичните народи. Формален или неформален, този блок ще трябва да възпира домогванията на източните автократи.-------------Проза в нотиОт благодарствената реч на музиканта Боб Дилън по повод получаването на Нобелова награда за литератураАко някой някога ми беше казал, че имам и най-дребен шанс да спечеля Нобелова награда, бих си казал, че долу-горе същият е да се кача на Луната. Всъщност в годината, когато аз съм роден, и няколко години след това не е имало никой в света, смятан за достатъчно добър да спечели Нобел. Така че най-малкото оценявам факта, че съм в рядка компания.Бях на път, когато научих тази изненадваща новина, и ми отне доста време напълно да я осъзная. Замислих се за Уилям Шекспир, велика литературна фигура. Предполагам, че той се е възприемал като драматург. Неговите слова са били предназначени за сцената. Замислени да бъдат изговаряни, а не четени. Когато той е пишел "Хамлет", съм сигурен, че е мислил за различни неща: "Кои са правилните актьори за тези роли?", "Как трябва да се постави това?", "Наистина ли трябва действието да се развива в Дания?" Неговите креативен поглед и амбиции несъмнено са били на преден план в ума му, но е имало и по-прагматични проблеми, с които е трябвало да се занимава: "Достатъчно ли е финансирането?", "Има ли достатъчно места за покровителите ми?", "Откъде ще намеря човешки череп?" Бих се обзаложил, че последният въпрос, вълнувал Шекспир, е бил: "Това литература ли е?"Когато започнах да пиша песни като тийнейджър и дори когато започнах да ставам известен със способностите си, надеждите ми не стигаха далеч. Мислех, че парчетата ми може да бъдат чути в кафенета или барове, може би по-късно на места като "Карнеги хол", "Лондон Паладиум". Ако стигах далеч в мечтите си, може би си представях да направя записи и после да чувам песните си по радиото.Като изпълнител съм свирил пред 50 хиляди зрители и пред 50 зрители и мога да ви кажа, че е по-трудно да го правите пред 50. Петдесет хиляди души са личност в единствено число, но 50 – не. Всеки от тях има индивидуалност, отделна идентичност, свят в самия себе си. Твоята честност и как тя се отнася към дълбочината на таланта ти са поставени на изпитание. Фактът, че Нобеловият комитет е толкова малък, не ми е убягнал.Но, както и Шекспир, аз често съм зает с преследването на своите творчески начинания и разрешаването на всички аспекти на прагматичните житейски въпроси. "Кои са най-добрите музиканти за тези песни?", "В правилното студио ли записвам?", "Тази песен в правилната тоналност ли е?" Някои неща никога не се променят, дори за 400 години. Нито веднъж не съм имал времето да се запитам: "Литература ли са моите песни?"Така че благодаря на Шведската академия – и за това, че са отделили време да обмислят именно този въпрос, и в крайна сметка за поднасянето на толкова прекрасен отговор.